2023.6.16.
HU
Az Európai Unió Hivatalos Lapja
L 155/19
A BIZOTTSÁG (EU) 2023/1171 VÉGREHAJTÁSI RENDELETE (2023. június 15.) az (EU) 2018/982 és az (EU) 2021/2097 végrehajtási rendeletnek egy benzoesavat, kalcium-formiátot és fumársavat tartalmazó készítménynek más, benzoesavat, hangyasavat, fumársavat és azok forrásait vagy sóit tartalmazó adalékanyagokkal való együttes használata tekintetében történő módosításáról (az engedély jogosultja: Novus Europe NV) (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a takarmányozási célra felhasznált adalékanyagokról szóló, 2003.
szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére, mivel: (1)
Az (EU) 2018/982 (2) és az (EU) 2021/2097 (3) bizottsági végrehajtási rendelet tíz évre engedélyezte egy, benzoesavat, kalcium-formiátot és fumársavat tartalmazó készítmény brojlercsirkék, tojójércék, hízópulykák és tenyészpulykák takarmány-adalékanyagaként történő felhasználását.
(2)
Az (EU) 2018/982 és az (EU) 2021/2097 végrehajtási rendelet mellékletei az „Egyéb rendelkezések” oszlopban előírják, hogy az adalékanyag nem alkalmazható más benzoesav-, benzoát-, kalcium-formiát-, formiát- vagy fumársav-forrással együtt.
E rendelkezés célja, hogy megakadályozza a maximális dózis túllépését, ami az említett anyagokat vagy azok forrásait tartalmazó más adalékanyagok alkalmazásából eredne.
(3)
Ez a korlátozás a benzoesav és a benzoátok esetében indokolt, mivel az adalékanyag – összetételét tekintve – nagy mennyiségben tartalmaz benzoesavat, viszont a többi anyag, így a kalcium-formiát, a formiátok és a fumársav esetében nem indokolt, mivel az adalékanyagban nagyon kis mennyiségben van jelen kalcium-formiát és fumársav.
Az arányosság biztosítása érdekében a más adalékanyagokkal való együttes alkalmazásra vonatkozó tilalomnak csak a benzoesavat és benzoátokat tartalmazó egyéb adalékanyagok esetében kell fennállnia.
A szóban forgó adalékanyag és más, hangyasavat, formiátokat, fumársavat és fumarátokat tartalmazó adalékanyagok együttes használata engedélyezhető, feltéve, hogy a brojlercsirkék, tojójércék, hízópulykák és tenyészpulykák teljes értékű takarmányában a hangyasav maximális szintje nem haladja meg a 10 000 mg/kg értéket, a fumársav maximális szintje pedig a 20 000 mg/kg értéket.
Amennyiben az adalékanyag hangyasav vagy fumársav sóit tartalmazza, az említett szintek szintén nem léphetők túl.
(4)
A formiátok (a hangyasav sói) hangyasavforrásnak, a fumarátok (a fumársav sói) fumársavforrásnak tekintendők.
A meglévő engedélyeket össze kell hangolni annak érdekében, hogy ne kerülhessen sor az említett savak és e savak valamennyi lehetséges forrása (a savak sói) maximális szintjének túllépésére.
Az (EU) 2018/982 végrehajtási rendeletben az „Egyéb rendelkezések” oszlopban szereplő korlátozás a készítmény más, kalcium-formiát-, formiátvagy fumársav-forrást tartalmazó adalékanyagokkal való együttes használatára vonatkozik.
Mivel a formiát kifejezés (a hangyasav sója) a kalcium-formiátra is kiterjed, és más formiátok is szolgálhatnak hangyasavforrásként, az új korlátozást általában véve a formiátokra kell alkalmazni.
Ezenkívül a korlátozást a fumársavra és a fumarátokra is alkalmazni kell, mivel a fumarátok fumársavforrásként is szolgálhatnak.
Az (EU) 2021/2097 végrehajtási rendeletben az „Egyéb rendelkezések” oszlopban szereplő korlátozás a készítmény más, kalcium-formiát- vagy
(1) HL L 268., 2003.10.18., 29. o. (2) A Bizottság (EU) 2018/982 végrehajtási rendelete (2018. július 11.) a benzoesavat, kalcium-formiátot és fumársavat tartalmazó készítmény brojlercsirkék és tojójércék takarmány-adalékanyagaként történő felhasználásának engedélyezéséről (az engedély jogosultja: Novus Europe NV) (HL L 176., 2018.7.12., 13. o.).
(3) A Bizottság (EU) 2021/2097 végrehajtási rendelete (2021. november 29.) a benzoesavat, kalcium-formiátot és fumársavat tartalmazó készítmény hízópulykák és tenyészpulykák takarmány-adalékanyagaként történő felhasználásának engedélyezéséről (az engedély jogosultja: Novus Europe NV) (HL L 427., 2021.11.30., 190. o.).